प्रीति को संस्कार चैनल के लिए भी कई गाना लिखने का मौका मिला. बिहार के शताब्दी महोत्सव के लिए स्वर्णिम बिहार और आई लव यू बिहार नामक गीत लिख चुकी है. 2016 में टीवी चैनल इंडिया न्यूज पर कवि सम्मेलन कर चुकी है. आकाशवाणी में भी काव्यपाठ कर चुकी है. सोनी टीवी पर महावीर हनुमान, जी टीवी पर अम्मा सीरियल, सब टीवी पर सब ठीक छई व डीडी बिहार पर एसएन झा की गजब दुनिया में वह नायिका के रूप में काम कर चुकी है. इसके अलावा प्रीति, मेक इन इंडिया फिल्म में भी काम कर चुकी है. लोक गायिका के रूप में सिया के बारात, जय जय मइया अंबे भवानी व उगह हो सुरुज देव में गा चुकी है. इसी प्रकार सहायक निर्देशक के रूप में एक था राजा एक थी रानी, पेशवा बाजीराव, संतोषी मां, सावधान इंडिया, क्राइम पेट्रोल व मशाल सीरियल फिल्मों में काम कर चुकी है. वह नाटक के माध्यम से सामाजिक कुरीतियों को दूर करना चाहती है.